text: Holland viser vejen for bedre hygiejne
  02 april 2014 kl. 16.26
  På et sygehus i Holland har de satset på øget hygiejne. Investeringen har både reddet menneskeliv og givet økonomisk overskud.
  TV SYD har gennem mange indslag påvist, at der er hygiejne-problemer på sydjyske sygehuse.
  Der er mange penge at tjene, hvis bakterierne bliver bekæmpet effektivt. Og det kan de i Holland.
  Her har man sparet liv og menneskelige lidelser - og tjent penge på at undgå infektioner under en indlæggelse. 
  Det viser erfaringer fra et hospital i byen Breda udenfor Rotterdam. 
  En million kroner investeret i øget hygiejne har betydet, man har sparet to millioner kroner på færre sengedage, behandling osv.
  TV SYD?s serie Stop Smitten kulminerer i morgen med en høring.
  Har du lyst til at deltage som som publikum, kan du melde dig her:
  http://www.tvsyd.dk/stopsmitten
  